હવે પછી તારીખ ૧૬-૯-૧૮ ને રવિવારના રોજ ૩.૩૦ કલાકે રાજપરા મુકામે તાલુકાના તમામ ગામોના કોંગ્રેસના મુખ્ય પાંચ કાર્યકરો સાથે મીટીંગ મળશે. આ મીટીંગમાં દરેક ગામના કોંગ્રેસના આગેવાનો ગ્રામ પ્રમુખની નિમણુંક કરી તેને મીટીંગમાં સાથે લાવવાના રહેશે. આ મીટીંગમાં તાલુકા પંચાયત જિલ્લા પંચાયતના ચુંટાયેલા સભ્યો પણ હાજર રહેશે. આ ઉપરાંત સમગ્ર તાલુકા સંગઠન ટીમ, બક્ષીપંચ સલ, લઘુમતી સેલ, અનુ.જાતી સેલ, સેવાદળ અને તાલુકાની સહકારી મંડળીના તાલુકા સહકારી સંઘના માર્કેટીંગ યાર્ડના ડીરેકટર્સશ્રીઓ પણ ઉપસ્થિત રહેશે. ૧૬-૯-૧૮ને રવિવારની આ મીટીંગમાં જિલ્લા કોંગ્રેસ પ્રમુખશ્રી હિતેષભાઇ વોરા જિલ્લા સહકારી સંઘના મંત્રીશ્રી ધીરૂભાઇ ધાબલીયા, જિલ્લા બેંકના એમ.ડી. શ્રી ઘનશ્યામભાઇ ખાટરીયા, યાર્ડના ચેરમેન અને જિ.પં.ના પુર્વ ચેરમેન અર્જુનભાઇ ખાટરીયા, તાલુકા સહકારી સંઘના પ્રમુખ શ્રી લઘુભા, તાલુકા પંચાયતના પ્રમુખશ્રી બાબુભાઇ સાવલીયા, નિરીક્ષકશ્રીઓ, જિલ્લા પ્રભારીશ્રીઓ ખાસ ઉપસ્થિત રહી માર્ગદર્શન આપશે.